title: Селена Гомес
text: Селе́на Мари́ Го́мес (; гьай. 22 июл 1992, Гранд-Прейри, Техас) — америкаялъул актриса, кочIохъан, композитор, продюсер, дизайнер, кучIдузул автор, модель, филантроп, ва ЮНИСЕФ'алъул лъикІаб гучалъул вакил. «Волшебники из Вэйверли Плэйс» абураб телесериалалда Алекс Руссол рол хІаралъухъ гьелъие щвана премияби Kids’ Choice Awards (2009, 2010, 2011, 2012) ва ALMA Award (2009).
  
  2009 соналдаса байбихьун гьей йиго Selena Gomez & the Scene поп-рок-группаялъул кочIохъан. 2012 соналъ гьеб къокъаялъ лъазабуна жодорго жигар чІезе тезе букІиналъул, цинги Селенаца жинцаго кучIдул ахIизе байбихьана.
  
  Селена йиго пайда бугел хІалтІаби гьарулей гІадан. Гьединго гьей йиго ЮНИСЕФ'алъул лъикІаб гучалъулл вакил 2009 соналдаса байбихьун.
  
  Биография 
  Селена Мари Гомес гьаюна 22 июлалъ 1992 соналъул Гранд-Прейриялда (штат Техас, АЦШ) Мэнди Корнеттил ва Рикардо Гомесил хъизаналда. Селенал эмен — мексикаялъулав, эбелалъул буго италиялъулгун-англиязул аслу-тухум. 
  Гьелъие 5 сон бугеб мехалъ, гьелъул эбел-эмен ратІалъула. Гьей гІезаюна эбелалъ жинцаго. Гьелъул эбел йикІана театралъул актрисалъун. Эбелалъ гьесизаюна Селена актрисалъун йикІиналде. 2006 соналъ Селенал эбел  Брайан Тифие росасе ана. Селенал йиго гьитІинай яц Грэйси Эллиот Тифи (гьай. 12 июналъ 2013) эбелалъул кІиабилеб магьариялдасан гьаюрай ва йиго цойги жеги гьитІинай яц Тори Гомес (гьай. июналъ 2014) инсул кІиабалеб магьариялдасан гьаюрай.
  
  2010 соналъул май моцІалда Селенае швана рокъоб школа лъугІизабураб гьоркьохъеб лъаялъул диплом.
  
  ХІужаби 
  
  Алфавиталда рекъон гІадамазул сияхІ